«Amkar» RFPLda ishtirok etishni davom ettiradi. Perm klubi o‘tish uchrashuvi javob o‘yinida ham «Tambov»ni mag‘lub etdi (1:0, 2:0 – birinchi o‘yin) hamda premer-ligadagi o‘z o‘rnini saqlab qoldi. Tambov jamoasi kelasi mavsumni FNLda o‘tkazadi. Foto: FC Amkar Bundan tashqari, Rossiyaning «Yenisey» klubi kelasi mavsumda premer-ligada to‘p surish huquqini qo‘lga kiritdi. Krasnoyarsk klubi ikkita o‘tish uchrashuvi yakunlari bo‘yicha «Anji»ni taslim etdi, umumiy hisob - 6:4 (3:4, 3:0 – birinchi o‘yin). Dmitriy Alenichev jamoasi o‘z tarixida birinchi marta RFPLda to‘p tepadigan bo‘ldi. «Yenisey» FNL joriy mavsumida 38 o‘yinda 81 ochko to‘plab, uchinchi o‘rinni egalladi. Foto: globallookpress.com